หุ้นใหญ่ฉุด SET ปิดวูบ 14 จุด วิตกเศรษฐกิจทรุด ลุ้นพรุ่งนี้รีบาวด์ แนะจับตาบจ.ประกาศงบ
หุ้นใหญ่ฉุด SET ปิดวูบ 14 จุด วิตกเศรษฐกิจทรุด ลุ้นพรุ่งนี้รีบาวด์ แนะจับตาบจ.ประกาศงบ โดยดัชนีปิดตลาดวันนี้ ที่ระดับ 1,491.24 จุด ลบ 14.30 จุด หรือ 0.95% มูลค่าการซื้อขาย 7.55 หมื่นล้านบาท
20 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,491.24 จุด ลบ 14.30 จุด หรือ 0.95% มูลค่าการซื้อขาย 7.55 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวลงหนักกว่าตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ จากความกังวลเศรษฐกิจไทยชะลอตัว เนื่องจากหลายสำนักวิจัยปรับลดประมาณการอัตราการขยายตัวทางเศรษฐกิจ (GDP) ไทยปีนี้ลงเฉลี่ยมาอยู่แถว 1.2-1.5% หลังสภาพัฒน์ฯ ปรับลดคาดการณ์ GDP ปีนี้ลงไปลึกมาก และมองว่าคณะกรรมการนโยบายการเงิน (กนง.) จะลดดอกเบี้ยอีกครั้ง 0.25% ในการประชุมเดือน มี.ค.และอาจจะปรับลดประมาณการ GDP ลงด้วย
นอกจากนั้น ยังมองว่าการฟื้นตัวของเศรษฐกิจไทยในปีนี้คงจะช้ากว่าเดิมที่เคยคาดไว้ โดยวันนี้นายอุตตม สาวนายน รมว.คลัง คาดว่าเศรษฐกิจคงพื้นตัวในช่วงเดือน มิ.ย.-ก.ค.หากสถานการณ์ไวรัสโควิด-19 คลี่คลาย และการเบิกจ่ายงบประมาณปี 63 น่าจะเริ่มได้ในเดือน เม.ย.รวมทั้งแสดงความเห็นว่านักท่องเที่ยวจีนอาจยังไม่กลับมาในช่วงไตรมาส 2/63 ทำให้การฟื้นตัวเศรษฐกิจต้องยืดเวลาออกไป เนื่องจากไทยพึ่งพิงรายได้จากการส่งออกและการท่องเที่ยวมาก รวมทั้งยอดส่งออกรถยนต์เดือน ม.ค.63 ก็ออกมาแย่กว่าคาดด้วย
อย่างไรก็ดี ยังต้องติดตามความคืบหน้าสถานการณ์ไวรัสโควิด-19 และการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในวันพรุ่งนี้ (21 ก.พ.) นายศราวุธ กล่าวว่า ตลาดฯมีลุ้นรีบาวด์หลังจากปรับตัวลงไปมาก แต่ทิศทางตลาดฯยังไม่ฟื้นเพราะยังไม่มีปัจจัยใหม่เข้ามาผลักดัน พร้อมให้แนวรับ 1,480 จุด ส่วนแนวต้าน 1,500 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT       มูลค่าการซื้อขาย 11,789.81 ล้านบาท  ปิดที่   64.50 บาท ลดลง  3.25 บาท
CRC       มูลค่าการซื้อขาย  7,548.41 ล้านบาท  ปิดที่   41.75 บาท ลดลง  0.25 บาท
SCB       มูลค่าการซื้อขาย  3,647.58 ล้านบาท  ปิดที่   97.75 บาท ลดลง  4.75 บาท
BAM       มูลค่าการซื้อขาย  3,466.06 ล้านบาท  ปิดที่   27.50 บาท ราคาไม่เปลี่ยนแปลง
CPALL     มูลค่าการซื้อขาย  2,830.85 ล้านบาท  ปิดที่   70.50 บาท ลดลง  1.00 บาท
ตลาดหุ้นเอเชีย
